**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**ΑΡΙΘΜ ΠΡΩΤ : 22314**

**Λιβαδειά 29 /11/2021**

**ΑΠΟΣΠΑΣΜΑ**

Από το πρακτικό της αριθμ.2021-24ης Τακτικής ΜΕΙΚΤΗΣ Συνεδρίασης –

του Δημοτικού Συμβουλίου Λεβαδέων

Αριθμός απόφασης  **107**

**ΘΕΜΑ: Έγκριση κυκλοφοριακής ρύθμισης στην Κοινότητα Κυριακίου ( οδός Δημητρίου Παπαχρήστου δίπλα στον πλάτανο ).**

Στη Λιβαδειά σήμερα την 22α Νοεμβρίου 2021, ημέρα Δευτέρα και ώρα 18:00 μ.μ , συνήλθε σε συνεδρίαση το Δημοτικό Συμβούλιο του Δήμου Λεβαδέων  **, η οποία λόγω των κατεπειγόντων μέτρων που έχουν ληφθεί για την αποφυγή της διάδοσης του κορωνοϊού COVID-19 πραγματοποιήθηκε**  **μεικτή ΣΥΝΕΔΡΙΑΣΗ (δια ζώσης , στην αίθουσα συνεδριάσεων του Δημοτικού Συμβουλίου στο Παλαιό Δημαρχείο** – **Πλ. Εθνικής Αντίστασης και ταυτόχρονα με τηλεδιάσκεψη)**  κατ΄εφαρμογήν: **α)** των διατάξεων του άρθρου 74 του Ν. 4555/2018 (αντικατάσταση του άρθρου 67 του Ν. 3852/2010) **, β)** των διατάξεων της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3, και ύστερα από την από **21760/18-11-2021**   έγγραφη πρόσκληση του Προέδρου του Δημοτικού Συμβούλου κ. Μητά Αλέξανδρου, η οποία επιδόθηκε και απεστάλη ηλεκτρονικά σε κάθε Σύμβουλο και στον κ. Δήμαρχο, σύμφωνα με τις διατάξεις του άρθρου 74 του Ν.4555/2019 << Μεταρρύθμιση του θεσμικού πλαισίου της Τοπικής Αυτοδιοίκησης - Εμβάθυνση της Δημοκρατίας - Ενίσχυση της Συμμετοχής – Βελτίωση της οικονομικής και αναπτυξιακής λειτουργίας των Ο.Τ.Α. [Πρόγραμμα «ΚΛΕΙΣΘΕΝΗΣ Ι»] - >>, (αντικατάσταση του άρθρου  67 του Ν.3852/2010) .

Διαπιστώθηκε κατά την έναρξη της συνεδρίασης ότι υπάρχει νόμιμη απαρτία, επειδή σε σύνολο 33 συμβούλων ήταν παρόντες 24 σύμβουλοι δηλαδή:

**ΠΑΡΟΝΤΕΣ ΑΠΟΝΤΕΣ**

|  |  |  |  |
| --- | --- | --- | --- |
|  | Καλογρηάς Αθανάσιος | 1 | Καράλης Χρήστος |
|  | Μητάς Αλέξανδρος | 2 | Τζουβάρας Νικόλαος |
|  | Τσεσμετζής Εμμανουήλ | 3 | Πούλος Ευάγγελος |
|  | Δήμου Ιωάννης | 4 | Κοτσικώνας Επαμεινώνδας |
|  | Αποστόλου Ιωάννης | 5 | Μπαρμπέρης Νικόλαος |
|  | Σάκκος Μάριος | 6 | Πλιακοστάμος Κων/νος |
|  | Νταντούμη Ιωάννα | 7 | Κατής Χαράλαμπος |
|  | Καράβα Χρυσοβαλάντου Βασιλική (Βάλια) | 8 | Σπυρόπουλος Δημοσθένης |
|  | Μερτζάνης Κων/νος |  |  |
|  | Γιαννακόπουλος Βρασίδας |  |  |
|  | Σαγιάννης Μιχαήλ |  |  |
|  | Πούλου Γιώτα (Προσήλθε στο 1ο ΘΗΔ) |  | Οι οποίοι δεν παρευρέθησαν  αν και κλήθηκαν νόμιμα |
|  | Γαλανός Κων/νος ( Απών από 3ο - 10ο ΘΗΔ) |  |  |
|  | Καπλάνης Κων/νος |  |  |
|  | Τόλιας Δημήτριος |  |  |
|  | Φορτώσης Αθανάσιος ( Απών από 3ο - 10ο ΘΗΔ) |  |  |
|  | Παπαϊωάννου Λουκάς ( Απών από 3ο - 10ο ΘΗΔ) |  |  |
|  | Αρκουμάνης Πέτρος |  |  |
|  | Μπράλιος Νικόλαος |  |  |
|  | Γερονικολού Λαμπρινή |  |  |
|  | Τσιφής Δημήτριος |  |  |
|  | Αλεξίου Λουκάς |  |  |
|  | Καραμάνης Δημήτριος |  |  |
|  | Τουμαράς Βασίλειος |  |  |
|  | Χέβα Αθανασία (Νάνσυ |  |  |

Στην συνεδρίαση ήταν παρών ο προσκληθείς Δήμαρχος κ. Ταγκαλέγκας Ιωάννης.

Παρούσα για την τήρηση των πρακτικών ήταν η υπάλληλος του τμήματος Υποστήριξης Πολιτικών Οργάνων Μπαλάσκα Αγγελική.

Εισηγούμενος το 3Ο θέμα της ημερήσιας διάταξης , της υπ αριθμ **21760/18-11-2021**   πρόσκλησης (4ο στον Πίνακα Θεμάτων Συνεδρίασης ) ο Πρόεδρος είπε ότι πρόκειται για θέμα του οποίου η συζήτηση κατά την 19η (στις 11/10/2021) Συνεδρίαση του Δημοτικού Συμβουλίου είχε αναβληθεί ,διότι κρίθηκε ότι έπρεπε να συνοδεύεται η εισήγηση με γνωμοδότηση της νομικής συμβούλου του Δήμου . Ακολούθως έθεσε υπόψη την αριθμ. 17/2021 Απόφαση της Επιτροπής Ποιότητας Ζωής του Δήμου σύμφωνα με την οποία εισηγείται θετικά επί αιτήματος της Κοινότητας Κυριακίου για έγκριση κυκλοφοριακής ρύθμισης στην οδό Δημητρίου Παπασπύρου (δίπλα από τον Πλάτανο) στο Κυριάκι σύμφωνα με το σχέδιο της Διεύθυνσης Πολεοδομίας του Δήμου Λεβαδέων. Επίσης έθεσε υπόψη των μελών του Δημοτικού Συμβουλίου την υπ΄αριθ 20705/3-11-2021 γνωμοδότηση της νομικής συμβούλου του Δήμου η οποία αναφέρει τα παρακάτω:

*Η Κοινότητα Κυριακίου με την 14/21 ομόφωνη απόφασή της ενέκρινε κυκλοφοριακή ρύθμιση στην οδό Δ. Παπαχρήστου, σύμφωνα με το σχέδιο μελέτης της Διεύθυνσης Πολεοδομίας*

*Κατόπιν αυτής της απόφασης συνεδρίασε η Επιτροπή Ποιότητας Ζωής στις 21-09-21 και με την 17/21 γνωμοδότηση εισηγήθηκε θετικά στο Δημοτικό Συμβούλιο για την έγκριση της κυκλοφοριακής ρύθμισης ως ανωτέρω.*

*Α) Επειδή «Ο προσδιορισμός χώρων στάθμευσης οχημάτων σε κοινόχρηστους χώρους και γενικά ο καθορισμός χώρων στάθμευσης εντάσσεται σε μια δέσμη κυκλοφοριακών ρυθμίσεων που αποβλέπουν, κατ’ αρχάς, στη βελτίωση των συνθηκών οδικής κυκλοφορίας, στην ασφάλεια των χρηστών του οδικού δικτύου και στην ομαλή διεξαγωγή της οδικής συγκοινωνίας με τα δημόσια μέσα μεταφοράς.»*

*Β) Επειδή εξάλλου τηρήθηκαν οι προβλεπόμενες με την αριθμό 98728/7722/93 υπουργική απόφαση (ΦΕΚ 167/∆/2-3-93)*

*Γ) Αφότου τέθηκε σε ισχύ ο ΚΟΚ σε συνδυασμό με τον Κώδικα Δήμων και Κοινοτήτων, η κύρια αρμοδιότητα για τις κυκλοφοριακές ρυθμίσεις περιήλθε στους Οργανισμούς Τοπικής Αυτοδιοίκησης α΄ βαθμού.*

*Σύμφωνα λοιπόν με τον ν.2696 / 1999, άρθρο 52*  ***«****Μέτρα που αφορούν στη ρύθμιση της κυκλοφορίας, όπως στον καθορισμό των μονόδρομων, ποδηλατοδρόμων και κατευθύνσεων της κυκλοφορίας, στην προτεραιότητα οδών, στην αλλαγή της διατομής του οδοστρώματος ή της οδού, στην εγκατάσταση και λειτουργία φωτεινής σηματοδότησης,* ***στον προσδιορισμό και τη λειτουργία των χώρων στάθμευσης οχημάτων σε κοινόχρηστους χώρους και γενικά στον καθορισμό χώρων στάθμευσης και στην επιβολή περιορισμών ή απαγορεύσεων κυκλοφορίας ή στάθμευσης,*** *λαμβάνονται με αποφάσεις του Περιφερειακού ή Δημοτικού Συμβουλίου στο οδικό δίκτυο αρμοδιότητάς τους, με βάση μελέτες που έχουν εκπονηθεί από ή για λογαριασμό των αρμοδίων Τεχνικών Υπηρεσιών τους. Οι αποφάσεις αυτές εγκρίνονται από τον Γενικό Γραμματέα της Αποκεντρωμένης Διοίκησης».*

*Φρονούμε ότι είναι νόμιμη η διαδικασία που ακολουθήθηκε για την κυκλοφοριακή ρύθμιση στην οδό Δ. Παπαχρήστου στο Κυριάκι καθόσον είναι αρμοδιότητα του Δημοτικού Συμβουλίου.*

Λαμβάνοντας το λόγο ο κ. Δήμαρχος είπε ότι υπάρχει μία πολύ μεγάλη ενόχληση σχεδόν στα δύο χρόνια θητείας μας με συνεχή παρουσία της Τροχαίας εκεί, με συνεχή και στον πρόεδρο του Κυριακίου ενόχληση και στην υπηρεσία . Αν μπήκε το αυτοκίνητο μπροστά, αν μπορεί να μπει ο άλλος στο σπίτι του γιατί έχει είσοδο εκεί σπιτιού. Έγινε αυτοψία από την Πολεοδομία σε συνεργασία με την Τροχαία, είδανε το χώρο και προτείνουν να κάνουμε δύο θέσεις στάθμευσης όχι σε πρόσωπα, με σκοπό να προσπαθήσουμε να απορροφήσουμε όλο αυτό τον κραδασμό και να μην τσακώνονται οι άνθρωποι και να υπάρχει ελεύθερη πρόσβαση για το σπίτι του ενός και να μην μπαίνει ο άλλος μπροστά. Όλη η μελέτη του σχεδίου αυτού έγινε για να μην εμποδίζεται η είσοδος συγκεκριμένου δημότη στο χώρο στάθμευσής του, στο σπίτι του με ασφάλεια χωρίς να τον ενοχλεί τίποτα. Η χωροθέτηση των θέσεων στάθμευσης έγινε βάσει της υπουργικής απόφασης ΦΕΚ με προδιαγραφές για την κατασκευή χώρων στάθμευσης αυτοκινήτων που εξυπηρετούν κτίρια. Δηλαδή έγινε πάνω στη βάση ενός νόμου, δεν πάμε κάτι παράνομο.

Ο Πρόεδρος κάλεσε τα μέλη του Δημοτικού Συμβουλίου να τοποθετηθούν:

Λαμβάνοντας το λόγο ο επικεφαλής της παράταξης «ΛΑΙΚΗ ΣΥΣΠΕΙΡΩΣΗ ΛΙΒΑΔΕΙΑΣ» δήλωσε ότι θα απέχουν της ψηφοφορίας

- Το Δημοτικό Συμβούλιο μετά από διαλογική συζήτηση αφού άκουσε τα ανωτέρω και έλαβε υπόψη του :

* Τις διατάξεις της υπ΄αριθμ .643/2021 εγκυκλίου του ΥΠ.ΕΣ. (ΑΔΑ: ΨΕ3846ΜΤΛ6-0Ρ5) «Σύγκληση και λειτουργία των συλλογικών οργάνων των δήμων κατά το διάστημα εφαρμογής των μέτρων για την αντιμετώπιση της πανδημίας» Μέρος Α3,
* τις διατάξεις των άρθρων 65,67,238 του Ν.3852/10, όπως τροποποιήθηκαν με το άρθρο 72 και 74 του Ν. 4555/2018
* Την υπ αριθμ. 17/2021 Απόφαση της ΕΠΟΙΖΩ
* Το σχετικό σχέδιο που συντάχθηκε από την υπηρεσία Δόμησης – Δ/νση Πολεοδομίας που είχαν διανεμηθεί
* την υπ 14/2021 Απόφαση της Κοινότητας Κυριακίου
* με την αριθμό 98728/7722/93 υπουργική απόφαση (ΦΕΚ 167/∆/2-3-93)
* τις διατάξεις του άρθρου 52 του ν.2696 / 1999.
* την υπ΄αριθ 20705/3-11-2021 γνωμοδότηση της νομικής συμβούλου του Δήμου
* Την ψήφο όλων των μελών του Δημοτικού Συμβουλίου , όπως αυτή διατυπώθηκε και δηλώθηκε δια ζώσης στην τηλεδιάσκεψη
* Την μεταξύ των μελών του συζήτηση σύμφωνα με τα πρακτικά.

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την κυκλοφοριακή ρύθμιση στην οδό Δημητρίου Παπαχρήστου (δίπλα από τον Πλάτανο) στο Κυριάκι σύμφωνα με το σχέδιο της Διεύθυνσης Πολεοδομίας του Δήμου Λεβαδέων, δημιουργώντας δυο θέσεις στάθμευσης (όπως αυτές φαίνονται στο συνημμένο τοπογραφικό διάγραμμα που επισυνάπτεται στην παρούσα απόφαση), αφήνοντας ελεύθερο τον υπόλοιπο κοινόχρηστο χώρο προς διευκόλυνση των δημοτών και των επισκεπτών .

**Η παρούσα απόφαση πήρε αριθμό 107/2021.**

**Ο Πρόεδρος του Δ.Σ.**

**Μητάς Αλέξανδρος**

|  |  |  |
| --- | --- | --- |
|  | **ΤΑ ΜΕΛΗ** | ΠΙΣΤΟ ΑΠΟΣΠΑΣΜΑ |
| 1 | Καλογρηάς Αθανάσιος |  |
| 2 | Τσεσμετζής Εμμανουήλ | Λιβαδειά αυθημερόν |
| 3 | Δήμου Ιωάννης | Ο Δήμαρχος Λεβαδέων |
| 4 | Αποστόλου Ιωάννης |  |
| 5 | Σάκκος Μάριος | ΙΩΑΝΝΗΣ .Δ. ΤΑΓΚΑΛΕΓΚΑΣ |
| 6 | Νταντούμη Ιωάννα |  |
| 7 | Καράβα Χρυσοβαλάντου Βασιλική (Βάλια) |  |
| 8 | Μερτζάνης Κων/νος |  |
| 9 | Γιαννακόπουλος Βρασίδας |  |
| 10 | Σαγιάννης Μιχαήλ |  |
| 11 | Πούλου Παναγιού |  |
| 12 | Τόλιας Δημήτριος |  |
| 13 | Καπλάνης Κων/νος |  |
| 14 | Αρκουμάνης Πέτρος |  |
| 15 | Μπράλιος Νικόλαος |  |
| 16 | Τσιφής Δημήτριος |  |
| 17 | Γερονικολού Λαμπρινή |  |
| 18 | Καραμάνης Δημήτριος |  |
| 19 | Τουμαράς Βασίλειος |  |
| 20 | Χέβα Αθανασία |  |
|  |  |  |
|  |  |  |